**22. NEDELJA MED LETOM – ANGELSKA, 1. SEPTEMBER 2019**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 2.9.  3.9.  4.9.  5.9.  6.9.  7.9.  8.9. | sv. MARJETA, devica in mučenka;  sv. GREGOR VELIKI, papež in cerkveni učitelj;  sv. ROZALIJA, devica;  sv. MATI TEREZIJA, redovna ustanoviteljica;  ZAHARIJA, prerok;  sv. REGINA, devica, mučenka;  ROJSTVO DEVICE MARIJE – Mali Šmaren, praznik; |

**Danes teden: 23. NEDELJA MED LETOM /**

**MALI ŠMAREN – ROMARSKI SHOD**

V torek obhajamo god svetega Gregorja Velikega, papeža in cerkvenega učitelja. Rodil se je v ugledni družini. Preden je vstopil v samostan je bil Rimski prefekt. Leta 590 je bil izvoljen za papeža. Kljub slabemu zdravju se je Gregor razdajal služenju vsem: od Langobardskih zavojevalcev do dvanajstih revežev, s katerim je večerjal vsak dan. Bil je prvi papež, ki se je podpisal kot »služabnik Božjih služabnikov«. Napisal je: »Zelo je primerno da Gospodov duhovnik v svojem moralnem ravnanju in življenju blesti kakor svetla luč, da bi ljudstvo, ki mu je zaupano, moglo jasno vedeti komu naj sledi in tudi jasno videti, kakor v ogledalu svojega življenja, kaj naj popravi«. Gregor je odšel k Gospodu leta 604.

**Na 23. nedeljo med letom obhajamo praznik Rojstva Device Marije. To nedeljo je v župniji romarski shod s sv. mašo ob 10. uri. Pri maši je že ustaljeno darovanje za cerkev. Gospodinje prosimo, da napečejo kaj peciva, da bi po maši postregli romarjem.**

**V četrtek 5.9. obhajamo v župniji dan celodnevnega češčenja. Sveti maši bosta ob 9h in ob 17h. Pred sv. mašo bo prilika za spoved. Sveto Rešnje Telo bo izpostavljeno, dopoldne do 12h in popoldne od 15-17h. Vzemite si čas in pridite k osebni in skupni molitvi.**

**V soboto, 7. septembra na večer pred praznikom Marijinega rojstva bo v cerkvi ob 19.30h orgelski koncert. Izvajalec koncerta bo Luka Gojkošek, zelo uspešen koncertni orglavec in komponist.**

**Z rednim veroukom pričnemo v soboto 14. septembra. Razpored verouka in seznam učbenikov bo objavljen v prihodnjih oznanilih.**

**Svete maše:**

**NEDELJA, 1.9. ob 9h ✝ Janez Sedej, 30. dan, Hlevni Vrh 4**

**ČETRTEK, 5.9. ob 9h V zahvalo Materi Božji v dober namen (Rovte)**

**ob 17h ✝Ivan Žust, obletna, Vrh 11**

**SOBOTA, 7.9. ob 16h za srečen zakon**

**NEDELJA, 8.9. ob 10h ✝ Anžonovi, Račeva**